Slik kommer Tom Erik tett på såpestjernene
Så langt tilbake han kan huske, har Hansen vært lidenskapelig opptatt av såpeserier på TV. Som lillebror til to søstre på 80-tallet, startet det med «Dynastiet og «Falcon Crest» - og senere «Santa Barbara». Siden har det ballet på seg. Hansen kan alt av årstall for når stjernene har sjekket ut og inn - og såpene har startet og sluttet.- Jeg har nok en såpeklisterhjerne, smiler 30-åringen, som uten betenkningstid kan navnet på samtlige såpeskuespillere som de fleste TV-seere ellers bare kjenner ved rollenavn. Ikke nok med det. Hansen har også truffet de fleste. Drømmen og ambisjonen om selv å bli skuespiller har vokst seg sterk i takt med såpelidenskapen. Hansens taktikk er å bygge et eget kontaktnettverk for å legge ut agn.Så langt har engasjementet resultert i reklamefilmer, en statistrolle i «Hotel Cæsar» og en liten gjesteopptreden i kommende sesong av «Lilyhammer» hjemme i Norge. Han dukker også opp i en statistrolle i filmen «Blind». - Det har gitt mersmak, forklarer Hansen - som aller helst vil få sjansen i Hollywood. - Man må jo ha noe å strekke seg etter!I 2011 tok han turen til Los Angeles med ett mål for øye - å møte stjernene i «Glamour (The Bold And The Beautiful)». Nøye forhåndsarbeid og god planlegging i tillegg til en hjelpsom TV-kanal i Norge, gjorde at drømmen ble oppfylt. Hansen fikk møte flere av såpestjernene til lunsj. Siden har det blitt flere møter - og flere lunsjer. Ikke bare med «Glamour»-staben, men også skuespillere i «Gode og onde dager» og «The Young and The Restless».Et høydepunkt var det også å være med på TV-messen i Monte Carlo i fjor og få møte blant annet Joan Collins (79) fra «Dynastiet». - Selv om hun ble litt sint for at jeg tok på henne. Hun har ikke helt glemt taktene sine som «Alexis», ler Hansen og sikter til divaens ikoniske rolle i «Dynastiet». - Jeg skal bare være glad for at hun tok seg tid til å posere. Hun stiller sjelden opp på bilder. Lang dag på settet Spesielt stort var det også å få tilbringe hele seks timer som eneste gjest sammen med stjernene i «I gode og onde dager (Days of Our Lives)» i fjor. - Jeg fikk masse tid med hver og fikk se dem spille inn scener. De merker fort hvem som er hysteriske fans og hvem som er mer avslappet. Noen ganger er skuespillerne mer nervøse enn meg, det legger de ikke skjul på. De vet jo at jeg har mye kunnskap om dem, sier nordmannen med glimt i øyet.- Det er gøy når stjernene kjenner meg igjen. Noen av dem sender brev og julekort. Og de svarer på Facebook-meldingene mine, forklarer Hansen, som til daglig jobber som resepsjonssjef på et hotell i Oslo. -Men hvordan kommer man så tett på stjernene? - Man må ha en historie som kommer rett fra hjerterota. Det gjelder å være litt uortodoks og skille seg fra mengden. Og det nytter ikke å kalle skuespillerne ved rollenavn. Man må vite hva de heter og kunne skille såpe og virkelighet. John McCook, som spiller «Eric Forrester» i «Glamour», fortalte meg at han aldri svarer på brev som er stilet til «Eric».Hansen holder seg oppdatert på serienes hjemmesider og har god kontakt med agenter og pressekontakter i utlandet. På den måten kommer han seg «innenfor». I tillegg ser TV-kanalene nytte i engasjerte fans som yter en innsats, som Hansen har gjort blant annet med egne Facebook-grupper. - Og så hjelper de meg kanskje med akkreditering til et arrangement. Selvsagt er det i tillegg viktig hvordan man ter seg og snakker. Selv om jeg blir giret, blir jeg ikke synlig «starstruck».- Det er en prioriteringssak. Jeg er glad i å reise. Men det blir dyrt i frimerker, smiler Hansen og legger til at gutta på jobben er fascinert. - De blir imponert når jeg får brev fra skuespillerne.Jennifer Gareis (42), som spiller «Donna Logan» i «Glamour», ba Hansen med på shopping og kaffepause utenfor TV-settet i fjor sommer. Og da Jacqueline MacInnes Wood (25), som spiller unge «Stephanie» tilfeldigvis møtte Hansen på en bensinstasjon i Los Angeles, utbrøt hun «Men hva gjør DU her?». - Jacqueline og jeg har god kjemi. Hun er et godt eksempel på at man kan lykkes. Hun fulgte skuespillerdrømmen, flyttet fra Canada til Hollywood og hadde jobb i «Glamour» innen en uke, forteller Hansen.- Noen sier jeg bør ta utdanning, andre råder meg til å være statist og skaffe meg erfaring. Utfordringen er å få prøvespille i en rolle med litt tyngde, svarer Hansen, som selv ikke er i tvil om at han har det som trengs. - Jeg vet jeg har en solid evne til å spille på hele spekteret av følelser. Og så vil jeg heller sitte om 30 år og tenke på at jeg satset i stedet for å gruble over at jeg ikke torde.- Det er noe med såpe-sjangeren... Klisjeene og den storslåtte musikken, gode og dårlige familieforhold - og det at det går over generasjoner, forteller Hansen som har tatt opp over 4000 av de mer enn 6000 «Glamour»-episodene så langt. En rekke klenodier, som klær og kostymer, har han skaffet seg på auksjon. - Jeg har skjorter som Ronn Moss, har brukt, sier Hansen om mannen bak «Ridge Forrester».
Tom Erik Hansen (30) nøyer seg ikke med autografen. Porsgrunnsmannen vil enda tettere på - aller helst inn på rollelisten.